
[bookmark: _gjdgxs]לעונג לי להמליץ על נילי כמורה לאנגלית. אני משמשת מורה לאנגלית מזה כ-20 שנה ואני מכירה את נילי כבר מספר שנים ומהיכרותי אתה כמנחה בקורס לתעודת הוראה באוניברסיטה העברית אותו סיימה בהצטינות, ובמסגרת עבודתנו המשותפת בבית הספר התיכון ליד האוניברסיטה (ליד"ה) אני מוצאת את נילי מורה יסודית המביאה עמה לכיתה ניסיון עשיר ומגוון של הוראת שפות וידע מעמיק בספרות ובשירה אנגלית. עושר זה, המקצועיות המרשימה והשליטה בחומר אותו היא מלמדת מאפשר לה להקנות לתלמידיה הבנה מעמיקה של הדקדוק והלשון של השפה כמו גם תפיסה תרבותית מגוונת. 
נילי מסורה מאד לתלמידיה וקשובה לכל תלמיד בצורה שניתן מענה לצרכיו המיוחדים. יכולת חשובה זו מאפשרת לתלמידים להתחבר אליה באופן בלתי אמצעי ברמה האישית והלימודית כאחד. האכפתיות ונעימות ההליכות שנילי מביאה לכיתה מעצימה את התלמידים ומאפשרת  להם לעשות התקדמות משמעותית ברכישת הכלים הלשוניים של השפה. 
במקביל נילי גם מנהלת דיאלוג פורה ונעים עם מורי האנגלית האחרים.
יכולות מקצועיות ובין-אישיות אלו הופכות את נילי גם למורה יוצאת מן הכלל לאוכלוסיות שלא ניתנה להם הזדמנות ללימוד אנגלית וכאלה מרקע סוציאלי מורכב המתקשות ברכישת שפה, צעירים ומבוגרים כאחד.
[bookmark: _GoBack]אין לי ספק שבכל מסגרת בה תלמד נילי היא תתרום רבות לקידום הידע והשפה של תלמידיה ותהווה מורה מרכזית ומשפיעה.

